Държавен вестник, бр. 99, 2010 г., стр. 97

БРОЙ  99	
Д Ъ Р Ж А В Е Н  В Е С Т Н И К 	
СТР.  97  
(3) Лицата по ал. 1 и 2 съхраняват регистри­
те за период 10 години, след като играчката е 
пусната на пазара или след като играчката е 
била доставена на съответния икономически 
оператор.
Ч А С Т  В Т О Р А
СЪЩЕСТВЕНИ ИЗИСКВАНИЯ
Г л а в а  п ъ р в а
ОБЩИ ИЗИСКВАНИЯ ЗА БЕЗОПАСНОСТ
Чл. 25. Играчките, включително химични­
те вещества, които те съдържат, не трябва да 
застрашават безопасността или здравето на 
потребителите или на трети лица при употре­
бата им по предназначение или при употребата 
им по предвидим начин, като се има предвид 
поведението на децата.
Чл. 26. Играчките трябва да бъдат съобразе­
ни с уменията на конкретната възрастова група, 
за която са предназначени, и по-специално 
при играчките, предназначени за употреба от 
деца под 36 месеца, производителят трябва да 
отчита и възможността на лицето, осъществя­
ващо надзор, да се справи с остатъчния риск.
Чл. 27. Прикрепените към играчките етикети 
и инструкциите за употреба, които придружават 
играчките, трябва да привличат вниманието 
на потребителите или на лицата, осъществя­
ващи надзор, върху опасностите и рисковете 
от увреждане, които могат да възникнат при 
употребата на играчките, както и върху начи­
ните за избягването им.
Г л а в а  в т о р а
СПЕЦИАЛНИ ИЗИСКВАНИЯ ЗА 
БЕЗОПАСНОСТ
Раздел I
Физически и механични характеристики
Чл. 28. Играчките, техните части, а за фик­
сираните играчки – средствата за закрепяне, 
трябва да притежават съответната механична 
якост и при необходимост – устойчивост на 
натиск, за да издържат напрежението, на което 
се подлагат при употреба, без да се чупят или 
деформират, създавайки по този начин риск от 
физически наранявания. 
Чл. 29. Достъпните ръбове, издатини, въжета, 
кабели и връзки на играчките се проектират и 
произвеждат така, че, доколкото е възможно, 
да се сведе до минимум рискът от физическо 
нараняване при допир с тях. 
Чл. 30. Играчките се проектират и произ­
веждат така, че да не създават риск, причинен 
от движението на подвижните им части, или 
рискът при употребата им да е минимален. 
Чл. 31. Играчките и техните части не трябва 
да създават риск от удушаване.
Чл. 32. (1) Играчките и техните части не 
трябва да създават риск от задушаване чрез 
прекъсване притока на въздух вследствие на 
външно запушване на дихателните пътища през 
устата или носа. 
(2) Играчките и техните части трябва да 
бъдат с такива размери, че да не създават риск 
от задушаване чрез прекъсване на притока на 
въздух вследствие на вътрешно запушване на 
дихателните пътища от предмети, заседнали в 
устата или фаринкса или застанали на входа 
на долните дихателни пътища. 
Чл. 33. (1) Играчките, предназначени за 
употреба от деца на възраст под 36 месеца, 
техните съставни части, както и отделящите се 
от тях части трябва да бъдат с такива размери, 
че да не съществува риск от поглъщането или 
вдишването им. 
(2) Изискването на ал. 1 се прилага и за 
играчки, предназначени за поставяне в устата, 
както и за техните съставни части и всякакви 
други отделящи се части. 
Чл. 34. Търговските опаковки на играчките 
не трябва да създават риск от удушаване или 
от задушаване чрез външно запушване през 
устата или носа на дихателните пътища. 
Чл. 35. Играчките, поставени в храни или 
смесени с храни, трябва да са самостоятелно 
опаковани и опаковката им трябва да бъде с 
такива размери, че да не е възможно поглъ­
щането и/или вдишването є.
Чл. 36. Опаковките на играчките по чл. 34 
и 35 със сферична, яйцевидна или елипсовид­
на форма и техните отделими части, както и 
цилиндричните опаковки със заоблени краища 
трябва да бъдат с такива размери, че да не е 
възможно прекъсване на въздушния поток по­
ради засядането им в устата или във фаринкса, 
или на входа на долните дихателни пътища.
Чл. 37. (1) Играчките не трябва да са ста­
билно прикрепени към хранителен продукт така 
че, за да се достигне до тях, да е необходимо 
хранителният продукт да бъде изконсумиран. 
(2) Когато частите от играчки са прикре­
пени директно към хранителния продукт по 
начин, различен от този по ал. 1, се прилагат 
изискванията на чл. 32, ал. 2 и чл. 33. 
Чл. 38. Играчките, предназначени за ползва­
не във вода, се проектират и произвеждат така 
чe, доколкото е възможно, при използването 
им по препоръчителния начин да запазват спо­
собността си да плават и да поддържат детето 
на повърхността на водата.
Чл. 39. Играчките, в които може да се влиза 
и представляват затворено пространство, трябва 
да имат изход, който да се отваря лесно отвътре.
Чл. 40. (1) Играчките, които служат за 
придвижване на техните потребители, трябва 
да имат спирачна система, подходяща за типа 
играчка, лесна за употреба и съизмерима със 
създадената чрез нея кинетична енергия. Тази